แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งแคบ คงรับแรงหนุนจากหุ้นขนาดกลาง-เล็กในลักษณะที่เล่นไปตามกระแสข่าวที่เกิดขึ้น เนื่องจากตลาดภูมิภาคเช้านี้ปรับตัวลง&nbsp;
6 ก.ค. 2553

นักวิเคราะห์ฯคาดตลาดหุ้นไทยเช้านี้แกว่งแคบ คงรับแรงหนุนจากหุ้นขนาดกลาง-เล็กในลักษณะที่เล่นไปตามกระแสข่าวที่เกิดขึ้น เนื่องจากตลาดภูมิภาคเช้านี้ปรับตัวลง 
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยเช้านี้คาดว่าจะยังคงแกว่งในกรอบแคบ โดยวอลุ่มเทรดของตลาดฯก็คงจะมาจากหุ้นขนาดกลาง-เล็กที่เป็นลักษณะของการเล่นไปตามกระแสข่าวที่เกิดขึ้น เนื่องจากเช้านี้ตลาดหุ้นอื่นในภูมิภาคเอเชียปรับตัวลง และบรรดาฟิวเจอร์สต่าง ๆ ก็ยังอยู่ในแดนลบ         ทั้งนี้ เป็นผลจากที่ตัวเลขเศรษฐกิจของสหรัฐฯที่ออกมาไม่ดี จึงทำให้ตลาดฯเริ่มไม่มั่นใจต่อภาวะเศรษฐกิจโลก และ เศรษฐกิจสหรัฐ รวมถึงการเติบโตของจีน ซึ่งทางฝ่ายวิจัยเองก็มองว่าเศรษฐกิจโลกในช่วงครึ่งหลังปีนี้(2553)น่าจะอยู่ในภาวะของการชะลอตัวมากกว่า           นอกจากนี้ ตลาดฯยังมีความเป็นห่วงในเรื่องอัตราดอกเบี้ยว่าอาจจะปรับตัวขึ้นเร็วเกินไปหรือไม่ ทำให้นักลงทุนส่วนใหญ่จะ profit taking ออกมาก่อน ส่วนปัจจัยการเมืองในประเทศยังนิ่งอยู่  พร้อมให้แนวรับไว้ที่ 798-792 จุด แนวต้าน 809 จุด